Diari Oficial de la Generalitat Valenciana


Sumari del DOGV 1618, del 10-09-1991 (1991/822559)

ORDRE de 3 de setembre de 1991, de la Conselleria d'Industria, Comerç i Turisme, sobre convocatòria de beques.
--------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/03/(1)/dof/vci/html**

### Dades del document

Número de DOGV
:   1618

Data del DOGV
:   10-09-1991

Secció del DOGV
:   DISPOSICIONS GENERALS

Número del document
:   1991/822559


Data del document
:   03-09-1991

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 3 de setembre de 1991, de la Conselleria d'Industria, Comerç i Turisme, sobre convocatòria de beques.  
Per tal de procedir a l'actualització massiva del registre informatitzat d'empreses i activitats turístiques de la Comunitat Valenciana, la Conselleria d?Indústria, Comerç i Turisme fa pública la següent convocatòria de beques:  
I. Nombre de beques i dotació.  
Es convoquen tres beques (una a València, una a Alacant i una a Castelló) i són dotades amb 90.000 pessetes brutes mensuals cadascuna d'elles. Així mateix se subscriurà una assegurança mèdica a favor dels becaris.  
El finançament de les esmentades beques s'efectuarà amb càrrec a la línia 404/000/91, del pressupost de despeses vigent per a 1991.  
N. Durada de les beques.  
El període d'aprofitament de les beques serà de tres mesos prorrogables. La incorporació dels becaris a les activitats que els correspondrà serà immediata.  
NI. Termini de sol·licitud.  
El termini de sol·licitud serà de 10 dies naturals, a partir de l?endemà de la publicació d'aquesta convocatòria en el Diari Oficial de la Generalitat Valenciana .  
IV. Requisits de les sol·licituds.  
Per a optar a aquestes beques, les persones sol·licitants hauran d'estar en possessió del títol de Graduat Escolar, Formació Professional de primer grau o equivalent.  
Tindran preferència aquelles sol·licituds que acrediten experiència en la introducció de dades en terminals d'ordinador, referida al sector i problemàtica dels expedients d'empreses turístiques.  
Així mateix se considerarà com a mèrit preferent l?ocupació de llocs amb funcions semblants a les descrites anteriorment, i també haver realitzat cursos d'operatòria i maneig de bases de dades.  
V. Sol·licituds.  
Els candidats hauran de remetre les sol·licituds a la Secretària General de la Conselleria d?Indústria, Comerç i Turisme (C/ Isabel la Catòlica, 8. 46872-València).  
La sol·licitud haurà d'anar acompanyada del currículum, del qual formaran part les dades personals, data de naixement, adreça i telèfon.  
En la sol·licitud es farà constar la província o províncies a les quals preferentment desitja accedir la persona interessada.  
VI. Procés de selecció i d'adjudicació de les beques.  
Les beques seran adjudicades pel Conseller d?Indústria, Comerç i Turisme, a proposta d'un tribunal presidit per la Secretària General Administrativa i del qual formaran part com a vocals:  
- El Cap del Servei d'Informàtica.  
- Un tècnic de la Direcció General de Turisme.  
El tribunal podrà convocar a tots aquells candidats que considere convenient, per a comprovar, mitjançant entrevista, aquells extrems que estime d'interés o realitzar les proves necessàries al seu parer.  
El tribunal podrà declarar deserta, total o parcialment, l'adjudicació de les beques convocades.  
L'adjudicació de les beques es farà pública en el Diari Oficial de la Generalitat Valenciana .  
VN. Obligació dels becaris.  
Els becaris realitzaran durant el període d'aprofitament de la beca, les tasques corresponents a la introducció informàtica de dades en els programes i base de dades del registre d'empreses i activitats turístiques.  
Aquestes beques són incompatibles amb qualsevol altra beca o ajuda, com també amb el desenvolupament d'una activitat laboral regular. La infracció d'aquesta regla autoritzarà a la Conselleria d'Indústria, Comerç i Turisme a cancel·lar l'aprofitament de la beca.  
En el cas d'Alacant i Castelló, els becaris hauran d'estar disposats a desplaçar-se a València, quan les necessitats del treball que efectuen així ho determinen.  
El Servei d'Informàtica s'encarregarà d'ordenar les activitats dels becaris, com també de resoldre les incidències que es produesquen durant el període d'aprofitament de les beques. La Conselleria d?Indústria, Comerç i Turisme podrà deixar sense efecte aquestes en el cas que es produïra incompliment de les obligacions per part dels becaris.  
València, 3 de setembre de 1991.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI